CELEX: 62015CB0393
Language: lt
Date: 2016-06-21 00:00:00
Title: Byla C-393/15: 2016 m. birželio 21 d. Teisingumo Teismo (devintoji kolegija) nutartis byloje (Naczelny Sąd Administracyjny (Lenkija) prašymas priimti prejudicinį sprendimą) Dyrektor Izby Skarbowej w Krakowie/ESET spol. s r.o. sp. z o.o. Oddział w Polsce (Prašymas priimti prejudicinį sprendimą — Teisingumo Teismo procedūros reglamento 99 straipsnis — Apmokestinimas — Bendra pridėtinės vertės mokesčio sistema — Direktyva 2006/112/EB — 168 straipsnis — 169 straipsnio a punktas — Bendrovė, įsteigta valstybėje narėje, kurioje ji vykdo apmokestinamuosius sandorius — Kitoje valstybėje narėje pridėtinės vertės mokesčio mokėjimo tikslais įregistruotas filialas — Retkarčiais vykdomi apmokestinamieji sandoriai šioje valstybėje — Pagrindinė veikla, kurią sudaro vidinės operacijos minėtos bendrovės naudai — Šio filialo sumokėtas pirkimo pridėtinės vertės mokestis — Atskaita registracijos valstybėje narėje)

5.9.2016   
            
            
               LT
            
            
               Europos Sąjungos oficialusis leidinys
            
            
               C 326/4
            
         2016 m. birželio 21 d. Teisingumo Teismo (devintoji kolegija) nutartis byloje (Naczelny Sąd Administracyjny (Lenkija) prašymas priimti prejudicinį sprendimą) Dyrektor Izby Skarbowej w Krakowie/ESET spol. s r.o. sp. z o.o. Oddział w Polsce
   
   (Byla C-393/15) (1)
   
   ((Prašymas priimti prejudicinį sprendimą - Teisingumo Teismo procedūros reglamento 99 straipsnis - Apmokestinimas - Bendra pridėtinės vertės mokesčio sistema - Direktyva 2006/112/EB - 168 straipsnis - 169 straipsnio a punktas - Bendrovė, įsteigta valstybėje narėje, kurioje ji vykdo apmokestinamuosius sandorius - Kitoje valstybėje narėje pridėtinės vertės mokesčio mokėjimo tikslais įregistruotas filialas - Retkarčiais vykdomi apmokestinamieji sandoriai šioje valstybėje - Pagrindinė veikla, kurią sudaro vidinės operacijos minėtos bendrovės naudai - Šio filialo sumokėtas pirkimo pridėtinės vertės mokestis - Atskaita registracijos valstybėje narėje))
   (2016/C 326/06)
   Proceso kalba: lenkų
   
      Prašymą priimti prejudicinį sprendimą pateikęs teismas
   
   
      Naczelny Sąd Administracyjny
   
   
      Šalys
   
   
      Kasatorius: Dyrektor Izby Skarbowej w Krakowie
   
   
      Kita kasacinio proceso šalis: ESET spol. s r.o. sp. z o.o. Oddział w Polsce
   
   
      Rezoliucinė dalis
   
   2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 168 straipsnis ir 169 straipsnio a punktas aiškintini taip, kad vienoje valstybėje narėje pridėtinės vertės mokesčio mokėjimo tikslais įregistruotas filialas, priklausantis kitoje valstybėje narėje įsteigtai bendrovei ir daugiausia vykdantis veiklą bendrovės viduje šios bendrovės naudai, neapmokestinamą šiuo mokesčiu, tačiau taip pat retkarčiais vykdantis apmokestinamą veiklą savo registracijos valstybėje narėje, turi teisę atskaityti pirkimo pridėtinės vertės mokestį, sumokėtą filialo registracijos valstybėje už prekes ir paslaugas, naudojamas minėtos bendrovės apmokestinamiesiems sandoriams, vykdomiems jos įsteigimo valstybėje narėje.
   
      (1)  OL C 337, 2015 10 12.